Πατριάρχης Κυριακός Β΄

Ο Κυριακός Β΄(... - 29 Οκτωβρίου 606) ήταν Πατριάρχης Κωνσταντινουπόλεως την περίοδο 595-606.

Διετέλεσε πρεσβύτερος και οικονόμος του ναού της Αγίας Σοφίας και εξελέγη Πατριάρχης το 595. Επί της Πατριαρχίας του, το 599, κτίστηκε ο ναός της Θεοτόκου της Διακονίσσης στην ΚωνσταντινούποληΔημήτριος Σκαρλάτος ο Βυζάντιος, Κωνσταντινούπολις: Τόμος Α´, σελ. 155. Επίσης, επί Πατριαρχίας του υπήρξε ανταλλαγή επιστολών με τον Πάπα Γρηγόριο Α΄ αναφορικά με τον τίτλο «Οικουμενικός», τον οποίο χρησιμοποίησε για πρώτη φορά ο προκάτοχός του Ιωάννης ο Νηστευτής. Ο Πάπας έγραψε χαρακτηριστικά σε επιστολή του: «Quisquis se universalem sacerdotem vocat, vel vocari desiderat, in elatione sua Antichristum praecurrit»Πάπα Γρηγορίου επιστολή 28, 30, δηλαδή, «όποιος αποκαλεί τον εαυτό του οικουμενικό ιερέα, ή θέλει να τον αποκαλούν έτσι, είναι πρόδρομος του Αντιχρίστου». Παρά ταύτα, ο Κυριακός δεν παραιτήθηκε της χρήσης του τίτλου.

Πέθανε στις 29 Οκτωβρίου του 606 και ετάφη στο ναό των Αγίων Αποστόλων. Η μνήμη του τιμάται από την Ορθόδοξη Εκκλησία στις 30 Οκτωβρίου.

 Σημειώσεις 

 Πηγές 
 "Μεγάλη Ελληνική Εγκυκλοπαίδεια" τομ.ΙΕ΄, σελ.482. 
 Οικουμενικό Πατριαρχείο

Κυριακός Β
Κατηγορία:Βυζαντινοί του 6ου αιώνα
Κατηγορία:Βυζαντινοί του 7ου αιώνα
Κατηγορία:Επίσκοποι του 6ου αιώνα
Κατηγορία:Επίσκοποι του 7ου αιώνα